Diari Oficial de la Generalitat Valenciana


Sumari del DOGV 5959, del 20-02-2009 (2009/1788)

RESOLUCIÓ de 5 de gener de 2009, de la Presidència del CHGUV, mitjançant la qual s'estableix el sentit del silenci administratiu en procediments en matèria de règim retributiu dels empleats públics del CHGUV, i es modifiquen les resolucions de 05.06.2006 i 03.07.2007 que aproven, respectivament, els sistemes de carrera i desenvolupament professionals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5959

Data del DOGV
:   20-02-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/1788


Data del document
:   05-01-2009

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * Conselleria de Sanitat
    * carrera professional
    * promoció professional
    * professió sanitària
    * remuneració del treball
    * qualificació del personal

RESOLUCIÓ de 5 de gener de 2009, de la Presidència del CHGUV, mitjançant la qual s'estableix el sentit del silenci administratiu en procediments en matèria de règim retributiu dels empleats públics del CHGUV, i es modifiquen les resolucions de 05.06.2006 i 03.07.2007 que aproven, respectivament, els sistemes de carrera i desenvolupament professionals. [2009/1788]  
La Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat ha modificat substancialment en l'article 78 el sentit del silenci administratiu en procediments en matèria de règim retributiu dels empleats públics de les institucions sanitàries la gestió del qual està conferida a la Conselleria de Sanitat. Règim que és necessari i oportú adoptar, per raons d'homogeneïtat, en l'àmbit del propi Consorci Hospital General Universitari de València.  
Per la seua banda, fent-se ressó de les disposicions adoptades per la Conselleria de Sanitat per al personal depenent de les seues institucions sanitàries, les resolucions de la Presidència del CHGUV, de 05.06.2006 i 03.07.2007, per les quals s'aprovaven i adaptaven a l'àmbit de CHGUV els sistemes de carrera i desenvolupament professionals aprovats per aquella, van preveure un efecte positiu de la institució del silenci administratiu que la llei, ara, exigeix actualitzar.  
En conseqüència, la Presidència del CHGUV, en el marc de les competències atribuïdes pel conveni de col·laboració subscrit per a la constitució del CHGUV i pels seus estatuts annexos (DOGV 29.05.2006), resol:  
U. Règim general.  
Amb caràcter general, en qualssevol procediments en matèria de règim retributiu dels empleats públics del CHGUV, les persones interessades podran entendre desestimades les seues pretensions per silenci administratiu, transcorregut el termini màxim de tres mesos sense que s'haja adoptat i notificat resolució expressa.  
Dos. Modificació de la Resolució de 05.06.2006 sobre sistema de carrera professional del CHGUV.  
Se substituïx el paràgraf segon de l'apartat 9 de la Resolució de la Presidència del CHGUV, de 05.06.2006, per la qual s'aprova el sistema de carrera professional (DOGV 08.06.2006), pel següent:  
«L'òrgan competent resoldrà i notificarà la resolució sobre la sol·licitud en un termini no superior a tres mesos, transcorregut el qual les persones interessades podran entendre desestimades les seues pretensions per silenci administratiu.  
Els efectes econòmics seran efectius des del dia en què es reconega l'efectivitat del dret.»  
Tres. Modificació de la Resolució de 03.07.2007 sobre sistema de desenvolupament professional del CHGUV.  
Se substituïx el paràgraf segon de l'apartat 7 de la Resolució de la Presidència del CHGUV, de 03.07.2007, per la qual s'aprova el sistema de desenvolupament professional (DOGV 19.07.2007), pel següent:  
«L'òrgan competent resoldrà i notificarà la resolució sobre la sol·licitud en un termini no superior a tres mesos, transcorregut el qual les persones interessades podran entendre desestimades les seues pretensions per silenci administratiu.  
Els efectes econòmics seran efectius des del dia en què es reconega l'efectivitat del dret.»  
València, 5 de gener de 2009.- El president del CHGUV i conseller de Sanitat: Manuel Cervera Taulet.